text: Se video: Lastbil overtaget af skolebørn
  02 oktober 2014 kl. 11.06
  I dag kunne skolebørn i Kolding lære mere om hvordan de skal forholde sig til lastbiler, når de møder dem ude i trafikken.
  Eleverne i 0.- 2. klasse på Sct. Michaels Skole i Kolding fik lov til at kravle op i en lastbil, så de med egne øjne kunne opleve lastbilens blinde vinkler.
  Børnene lærte at vinke til chaufføren, så de sikrer sig, at de bliver set.
  Transportbranchen håber, de kan give de små børn en forståelse for, at lastbilerne ikke altid kan se dem i trafikken. I 2013 blev der dræbt 7 personer i højresvingsulykker - det er kun få børn der bliver ofre.
  Politiet var også på skolen, så eleverne kunne se nærmere på en politimotorcykel og en patruljevogn.
  Lastbiltransportens brancheorganisation ITD står bag kampagnen, der besøger syv danske byer.
  Se videoen med børn i førerhuset og hør mere om kampagnen. Varighed 1:42
  Statistik om højresvingsulykker
  